CELEX: 62015CA0552
Language: mt
Date: 2017-09-19 00:00:00
Title: Kawża C-552/15: Sentenza tal-Qorti tal-Ġustizzja (Awla Manja) tad-19 ta’ Settembru 2017 – Il-Kummissjoni Ewropea vs L-Irlanda (Nuqqas ta’ Stat li jwettaq obbligu — Libertà li jiġu pprovduti servizzi — Vetturi bil-mutur — Kiri jew leasing ta’ vettura bil-mutur minn resident ta’ Stat Membru mingħand fornitur stabbilit fi Stat Membru ieħor — Taxxa ta’ reġistrazzjoni — Ħlas tal-ammont kollu tat-taxxa meta ssir ir-reġistrazzjoni — Kundizzjonijiet dwar ir-rimbors tat-taxxa — Proporzjonalità)

13.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 382/7
            
         Sentenza tal-Qorti tal-Ġustizzja (Awla Manja) tad-19 ta’ Settembru 2017 – Il-Kummissjoni Ewropea vs L-Irlanda
   (Kawża C-552/15) (1)
   
   ((Nuqqas ta’ Stat li jwettaq obbligu - Libertà li jiġu pprovduti servizzi - Vetturi bil-mutur - Kiri jew leasing ta’ vettura bil-mutur minn resident ta’ Stat Membru mingħand fornitur stabbilit fi Stat Membru ieħor - Taxxa ta’ reġistrazzjoni - Ħlas tal-ammont kollu tat-taxxa meta ssir ir-reġistrazzjoni - Kundizzjonijiet dwar ir-rimbors tat-taxxa - Proporzjonalità))
   (2017/C 382/06)
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: M. Wasmeier u J. Tomkin, aġenti)
   
      Konvenuta: L-Irlanda (rappreżentanti: E. Creedon, L. Williams u M. A. Joyce, aġenti, assistiti minn M. Collins, SC, S. Kingston u C. Daly, BL)
   
      Dispożittiv
   
   
               1)
            
            
               Billi imponiet l-obbligu li jitħallas, bil-quddiem, l-ammont kollu tat-taxxa ta’ reġistrazzjoni tal-vetturi applikabbli fil-każ ta’ reġistrazzjoni definittiva, ikun xi jkun it-tul limitat reali tal-użu maħsub fl-Irlanda ta’ vettura importata f’dan l-Istat Membru, u minkejja li t-tul temporanju tal-leasing jew tal-kiri ġie ddeterminat b’mod preċiż u huwa magħruf bil-quddiem, l-Irlanda naqset milli twettaq l-obbligi imposti fuqha skont l-Artikolu 56 TFUE.
            
         
               2)
            
            
               Billi naqset milli tipprevedi l-ħlas ta’ interessi mar-rimbors tat-taxxa ta’ reġistrazzjoni tal-vetturi u billi naqqset is-somma ta’ EUR 500 bħala spejjeż amministrattivi fuq l-ammont tat-taxxa ta’ reġistrazzjoni li għandha tiġi rrimborsata, l-Irlanda naqset milli twettaq l-obbligi imposti fuqha skont l-Artikolu 56 TFUE.
            
         
               3)
            
            
               L-Irlanda hija kkundannata għall-ispejjeż.
            
         
      (1)  ĠU C 414, 14.12.2015.